Evangelis Vrygespreek Van £16 000 Boete Vir Kerkdiens Op Parkeerterrein - Joy! Digital
Evangelis Vrygespreek Van £16 000 Boete Vir Kerkdiens Op Parkeerterrein
Deur: Dirk van Genderen
Die Engelse organisasie, Church on the Streets, bied hulp aan hawelose mense. Chez Dyer (47) is verlede jaar met £16 000 beboet omdat hy 'n kerkdiens vir haweloses in 'n parkeerterrein gehou het. Die Nottingham-landdroshof het haar onlangs egter vrygespreek en die regering beveel om haar regskoste te betaal.
"Ons neem standpunt in vir die kwesbaarstes onder ons, mense wat ons hulp en ondersteuning dringend nodig het," het sy gesê. "Sommige het selfs vir ons gesê ons hulp is die rede waarom hulle nie selfmoord gepleeg het nie. Daar is soveel nood, ons wil mense geestelik en prakties help.
"Ons bereik hierdie mense met die Goeie Nuus van Jesus Christus. Dit is wat die kerk behoort te doen. En wat gebeur? Ons word soos misdadigers behandel. Ons het beperkte finansiële hulpbronne, so 'n groot boete sou ons werk vir haweloses vernietig het."
Warm maaltyd en die Evangelie
"Elke Sondag ontmoet ons 'n groep haweloses op 'n parkeerterrein. Hulle kry 'n warm ete, ons gesels met hulle, aanbid God en vertel hulle van die Evangelie. Ons het die korona-riglyne van die regering gevolg terwyl ons kos aan haweloses en honger mense uitgedeel het. Maar die polisie het ons van 'n onwettige vergadering aangekla en ons met £10 000 beboet, wat later deur 'n hof tot £16 000 verhoog is."
Dyer het regsondersteuning van die Christian Legal Centre in die appèl ontvang. "Ons is uiters dankbaar en verheug dat gesonde verstand geseëvier het en dat die groot boete nie betaal hoef te word nie. Hierdie Christelike bediening ondersteun die mees kwesbares. Hoekom kom jaag die polisie ons met onlustewaens en arresteer ons?" wonder Dyer. "Dit lyk soms soos 'n staatsgreep om kerke en hul bedienings te sluit, terwyl dit dikwels die laaste hoop vir behoeftiges is. Ons hoop hierdie beslissing 'n duidelike boodskap aan die regering en die polisie stuur vir die deurslaggewende rol wat Christelike bedienings speel in samelewing en hoe ons dit moet beskerm, ondersteun en aanmoedig."